da en en en fr de da id da nb da da en en en en en en da en en en da en en en da da en en da en en en da en da en da da da en en
Tålmodighed betaler sig - Svanholm-protest efter sejr - Svanholm Cricketklub
Mandag d. 25. april 2011 kl. 20:38 af Henrik Pfaff
Svanholm lod Hassan Rashid batte i toporder hele sidste sæson - trods en særdeles begrænset succes. Men tilliden til ham viste sig berettiget, da Nørrebro i pokalsemifinalen var ved at få hul igennem på Svanholms gærdeside.
Tre var ude for 44, men Hamid Shah (41) og Hassan Rashid (51) fik hævet til 80, hvorefter et sammenbrud indtraf og niende mand faldt ved 114. Men et højst umage par i form af træner Bret Mulder (12) og Hassan Rashid fik totalen op på 161.
Den ene af dommerne havde hørt på en lektie givet på et dommermøde og gav to 'minus-5 point straffe' til svanholmerne for at løbe på pitchen. Det står der ikke noget om i lovene, her tales om at beskadige pitchen, men i hvert fald - Nørrebro skulle nu lave 151 for at vinde. ligesom i Nørrebros halvleg mod Glostrup var det J. Taugeer, der holdt sammen på Nørrebros halvleg, men han brugte 58 bolde til sine 19, der gav topscorerværdigheden og havde voldsomt besvær med at straffe spinnerne.
Tæt sag. Sair Anjum tæt på at Faisal Saddiques gærde
Det afgørende øjeblik. Bolden før en tæt ben for appel og her - Aftab Ahmed parerer bolden frem
til Bret Mulders sikre hænder - og Ahmed ærgrer sig
Saad Ahmed tog 3 for 18 og Bret Mulder 2 for 8 i Nørrebros total på 96.
Slut på pokalsemifinalen. Dommer Kentorp giver Saad Ahmed medhold i hans appel for ben for mod N Ul. Hassan
Svanholm vandt først og fremmest på sit markspil, hvor James Moniz fjernede Rashid Ali på et epokegørende greb på en himmelhøj skier fra Rashid Ali.
Efter kampen fastholdt Svanholm den protest, der blev afgivet i pausen uanset at den ikke kan få betydning for resultatet - udover sejrscifrene.
Det nytter ikke noget, at der står en dommer og bruger cricketlovens §37 stk. 14 forkert, begrundede Svanholm-anføreren Bobby Chawla det usædvanlige skridt. Jeg forstår, at der er talt om det på et dommermøde.
Hvis det ender med, at dommerne skal stå og dele løbende advarsler og 5 point straffe ud for forhold, som stort set kun er tiltænkt græspitche, vil masser af sæsonens kampe gå op i hat og briller og vilde diskussioner. Det må dommerne bringes til at forstå - både for vores og andre skyld.